Διερεύνηση της σχέσης ανάμεσα στη φύση των προσωπικών στόχων, την εμπλοκή με τη δραστηριότητα του τρεξίματος και τη προσωπική ευημερία
Creators: name: Γιακουμάς, Αντώνιος
Publisher: name: Aristotle University of Thessaloniki
Year: 2020
Subjects: Ενδογενείς στόχοι
Ευημερία
Τρέξιμο
Intrinsic goals
Well-being
Running commitment

description: Οι έρευνες δείχνουν ότι το τρέξιμο αποτελεί μια από τις πιο δημοφιλείς δραστηριότητες αναψυχής παγκοσμίως. Το σύγχρονο ερευνητικό ενδιαφέρον προσανατολίζεται στη διερεύνηση των παραγόντων που συνδέουν την ενεργή συμμετοχή σε αθλητικές δραστηριότητες αναψυχής με την ευημερία του σύγχρονου ανθρώπου. Σκοπός της έρευνας ήταν να εξετάσει τη σχέση ανάμεσα στη φύση των προσωπικών στόχων, την εμπλοκή με τη δραστηριότητα του τρεξίματος και τη προσωπική ευημερία. Επίσης, διερευνήθηκε η επίδραση των εννοιών αυτών πάνω στη συμπεριφορική πιστότητα ως προς το τρέξιμο, ενώ εξετάστηκε συμπληρωματικά η επίδραση των διάφορων δημογραφικών και ανεξάρτητων παραγόντων στα ανωτέρω. Το δείγμα συνέθεσαν 151 άτομα και των δύο φύλων με ευρεία αντιπροσώπευση όλων των δημογραφικών και συμπεριφορικών κατηγοριών. Η παρούσα έρευνα ήταν ποσοτική και ως όργανα μέτρησης χρησιμοποιήθηκαν ερωτηματολόγια αυτό-αναφοράς, τα οποία διαχωρίζονταν ανά θεματική ενότητα, αναφορικά με τις υπό μελέτη μεταβλητές. Στα πλαίσια της παρούσας έρευνας συνδυάστηκαν για πρώτη φορά σε ελληνικό πληθυσμό τα ερωτηματολόγια της φύσης των προσωπικών στόχων σχετικά με τη φυσική δραστηριότητα (GCEQ) (Sebire et al., 2008), της εμπλοκής με το τρέξιμο (Beaton et al., 2009) και το PERMA Profiler (Butler &amp; Kern, 2016). Το τελευταίο μετρά τις πτυχές της προσωπικής ευημερίας και στηρίζεται στη Θεωρία της Ευημερίας (Seligman, 2011). Τα ερωτηματολόγια επέδειξαν υψηλές τιμές αξιοπιστίας, συμφωνώντας με τη διεθνή βιβλιογραφία. Τα αποτελέσματα υπήρξαν σύντονα με τη σύγχρονη προσέγγιση της μελέτης των κινήτρων για φυσική δραστηριότητα υπό το ολιστικό πρίσμα της θετικής ψυχολογίας. Συγκεκριμένα, οι ενδογενείς στόχοι βρέθηκε ότι έχουν θετική επίδραση στις πτυχές της προσωπικής ευημερίας και ότι ωθούν τους δρομείς να εμπλακούν ενεργά με το τρέξιμο. Επιπλέον, οι δρομείς με υψηλό επίπεδο ενεργής συμμετοχής δήλωσαν υψηλά επίπεδα φυσικής υγείας και ευημερίας. Τέλος, η φύση των προσωπικών στόχων, ο βαθμός ενασχόλησης με το τρέξιμο και η προσωπική ευημερία προέβλεψαν σημαντικά τη συμπεριφορική πιστότητα ως προς τη δραστηριότητα του τρεξίματος.
description: Accumulating evidence shows that running represents one of the most famous leisure activities worldwide. The contemporary research interest is oriented in investigating the factors that link leisure involvement with well-being. The purpose of the present research was to investigate the relationship among goals content, running involvement, and well-being. Furthermore, the contribution of the previous theoretical constructs on running loyalty was also investigated. The sample consisted of 151 individuals of both genders with a wide representation of all demographic groups. The research was quantitative and self-report questionnaires were employed as measuring instruments that were separated by thematic sections regarding the variables under study. In the context of the present research, the Goal Content Exercise Questionnaire (GCEQ) (Sebire et al., 2008), the questionnaire which assesses Running Involvement (Beaton et al., 2009), and the PERMA Profiler (Butler &amp; Kern, 2016) were combined for the first time in Greek population. The latter measures the domains of personal well-being and relies on the Well-Being Theory (Seligman, 2011). The questionnaires revealed high values of reliability following the international research bibliography. The results were aligned with the contemporary approach of investigating the motives for physical activity in the holistic light of positive psychology. Extrinsic goals have been found to have a positive influence on the aspects of personal well-being and motivating runners to become actively involved in running. Besides, runners with a high level of involvement reported high levels of physical health and well-being. Finally, goals content, running involvement, and personal well-being significantly predicted behavioural commitment to running.